Dodávatelia OOPP-operačného prádla

Váš list číslo/ zo dňa Naše číslo Vybavuje/linka Banská Bystrica

12474/2022 Ing. Golianová 12. 9. 2022

048/4333 147

VEC: **Výzva na predloženie cenovej ponuky**

Z pozície verejného obstarávateľa, v rámci zadávania zákazky s nízkou hodnotu podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len ZVO), si Vás dovoľujeme požiadať o predloženie cenovej ponuky k predmetu zákazky – **OOPP – Operačné prádlo**

1. ***Identifikácia verejného obstarávateľa:***

Názov: Stredoslovenský ústav srdcových a cievnych chorôb, a.s.

Sídlo: Cesta k nemocnici 1, 974 01 Banská Bystrica

Zastúpený: Ing. Pavel Bartošík – predseda predstavenstva

MUDr. Matej Vozár, MPH – podpredseda

IČO: 36644331

Kontaktná osoba: p. Lotka Urbancová, Ing. Anna Golianová,

Tel.: 048/4333 958, 048/4333 147

e-mail: [urbancova.lotka@suscch.eu](mailto:urbancova.lotka@suscch.eu), [golianova.anna@suscch.eu](mailto:golianova.anna@suscch.eu)

***2. Predmet zákazky:***

Názov: OOPP – Operačné prádlo

Druh**:** tovar, služba

CPV: 18100000-0 – Pracovné odevy, špeciálne pracovné odevy a doplnky

60000000-8 - Dopravné služby (bez prepravy odpadu)

**Predpokladaná hodnota zákazky v Eur bez DPH:** **20 365,00**

**3. Opis predmetu zákazky**

Predmetom zákazky je dodávka osobných ochranných pracovných prostriedkov – operačného prádla, konkrétne operačných košelí a operačných nohavíc, a to na zabezpečenie chodu oddelenia anesteziológie a intenzívnej medicíny, oddelenia kardiochirurgie-pracovisko operačných sál, oddelenia akútnej kardiológie, oddelenia arytmií. OOPP sú prostriedky, ktorých používaním sa zamestnanci chránia pred rizikami, ktoré by im mohli ohroziť život, bezpečnosť alebo zdravie pri práci.

Predmetom zákazky sú:

**3.1 Košeľa operačná – materiál – 55% bavlna, 42% polyester, 3% elastan.**

Unisexová blúza s V-výstrihom a dvojitým prešívaním švov. Vpredu dve vrecká a 1 vrecko na hrudi. Zadný diel má mať sedlo na ramenách, prešívané detaliy a bočné rozparky na bokoch (vyobrazenie – príloha č. 2 Výzvy, hárok „strih blúzy“).

**3.2 Nohavice operačné – materiál – 55% bavlna, 42% polyester, 3% elastan.**

Unisexové nohavice na šnurovanie v páse, rovný strih, 5 vreciek – 2 postranné, 1 zadné vrecko a 1 bočné s malým vnútorným vreckom (vyobrazenie – príloha č. 2 Výzvy, hárok „strih nohavíc“).

**4. Špecifikácia predmetu zákazky**

Príloha č. 2 Výzvy.

Operačné prádlo sa požaduje dodať vo všetkých veľkostiach, v počte a farebnom prevedení uvedených v prílohe č. 2.

**5. Podmienky predkladania cenových ponúk**

5 .1 Cenová ponuka bude vypracovaná v zmysle Prílohy č. 1 tejto výzvy na predloženie ponuky.

5. 2 Cenovú ponuku a všetky požadované doklady a dokumenty, ktoré sú jej súčasťou, je potrebné predložiť elektronicky prostredníctvom **systému JOSEPHINE**.

5. 3 Predmet správy bude označený **„Cenová ponuka – OOPP – operačné prádlo“**

5. 4 Cenovú ponuku je potrebné predložiť najneskôr do **19. 9. 2022 do 10:00 hod.**

5. 5 Uchádzač môže Cenovú ponuku vziať späť alebo zmeniť, najneskôr do termínu predkladania ponúk uvedeného v bode 5. 4

5. 6 Ponuky, návrhy, doklady a dokumenty sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

5. 7 Uchádzač môže predložiť iba jednu ponuku.

5. 8 Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

**6. Obsah cenovej ponuky**

Súčasťou ponuky musia byť nasledovné dokumenty:

6.1 Príloha č. 1 – cenová ponuka

Uchádzač vyplní všetky potrebné údaje a predloží scan originálu podpísaného dokumentu.

6.2 Príloha č. 2 – špecifikácia predmetu zákazky

Uchádzač vyplní všetky potrebné údaje a predloží scan originálu podpísaného dokumentu.

6.3 Príloha č. 3 – čestné vyhlásenie podľa §32 ods. 1 písm. f) ZVO

Uchádzač vyplní všetky potrebné údaje a predloží scan originálu podpísaného dokumentu.

6.4 Doklad o oprávnení dodávať tovar, ktorý je predmetom tejto zákazky (neoverená

kópia):

1. Výpis z obchodného registra (predkladá právnická osoba – podnikateľ, fyzická osoba – podnikateľ zapísaný v obchodnom registri),
2. Živnostenské oprávnenie alebo výpis zo živnostenského registra (predkladá fyzická osoba - podnikateľ, príspevková organizácia – podnikateľ),
3. iné než živnostenské oprávnenie, vydané podľa osobitných predpisov napr. doklad

o zapísaní v profesijnom zozname vednom profesijnou organizáciou,

1. doklad o zapísaní subjektu v Registri partnerov verejného sektora – ak je to

relevantné.

**7. Kritériá na vyhodnotenie ponúk**

7. 1 Cenové ponuky, ktoré splnia všetky podmienky stanovené v tejto výzve na predloženie ponuky, budú hodnotené na základe jediného kritéria, ktorým je  **najnižšia celková cena v EUR za dodanie celého predmetu zákazky.**

7. 2 Úspešnosť ponúk sa určí podľa výšky celkovej ceny v EUR za predmet zákazky uvedenej v ponuke. To znamená, že úspešný uchádzač bude uchádzač, ktorý navrhne najnižšiu celkovú cenu v EUR za predmet zákazky.

7. 3 Uvedené platí v prípade, ak nenastanú okolnosti na strane verejného obstarávateľa, ktoré by viedli k neakceptovaniu výsledkov výzvy.

7. 4 Celková cena v EUR je cena za dodanie celého predmetu zákazky v EUR. Celková cena musí zahŕňať všetky vedľajšie výdavky a ostatné odvody v krajine verejného obstarávateľa vo výške platnej ku dňu predloženia ponuky. Ak uchádzač nie je platcom DPH, uvedie navrhovanú cenu celkom v EUR. Na skutočnosť, že nie je platcom DPH, upozorní.

V prípade uchádzača, ktorý je platcom DPH sa bude hodnotiť cena s DPH.

V prípade uchádzača, ktorý nie je platcom DPH sa bude hodnotiť cena bez DPH.

**8. Vyhodnocovanie ponúk**

8.1 Verejný obstarávateľ po uplynutí lehoty na predkladanie ponúk vyhodnotí splnenie požiadaviek verejného obstarávateľa na predmet zákazky u uchádzača, ktorý sa umiestnil na prvom mieste.

8.2 V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ požiada uchádzača, ktorý sa umiestnil na prvom mieste, o vysvetlenie predložených dokladov.

8.3 V prípade, ak ponuka uchádzača, ktorý sa umiestnil na prvom mieste, nebude spĺňať požiadavky verejného obstarávateľa, pristúpi verejný obstarávateľ k vyhodnoteniu ponuky uchádzača, ktorý sa umiestnil v poradí na nasledujúcom mieste.

**9. Prijatie ponuky**

9.1 Prijateľnou ponukou pre verejného obstarávateľa sa stane **ponuka uchádzača,** ktorý navrhne najnižšiu celkovú cenu v EUR za predmet zákazky a splní všetky požiadavky verejného obstarávateľa.

V prípade uchádzača, ktorý je platcom DPH sa bude hodnotiť cena s DPH.

V prípade uchádzača, ktorý nie je platcom DPH sa bude hodnotiť cena bez DPH.

Ostatní uchádzači budú označení za neúspešných.

9.2 Výsledok vyhodnotenia ponúk zašle verejný obstarávateľ všetkým uchádzačom

formou Oznámenia o prijatí alebo neprijatí ponuky.

**10. Typ zmluvy**

10.1 Uchádzačovi, ktorý splní podmienky stanovené v tejto výzve a zároveň ponúkne verejnému obstarávateľovi najnižšiu celkovú cenu v EUR za dodanie celého predmetu zákazky, verejný obstarávateľ vystaví objednávku na dodanie predmetu zákazky.

10.2 Verejný obstarávateľ bude v objednávke presne špecifikovať množstvo predmetu zákazky v požadovanej veľkosti a farebnom prevedení.

10.3 Dodacia lehota je 4 týždne od doručenia písomnej objednávky dodávateľovi. Za termín doručenia objednávky sa považuje faxové potvrdenie o bezchybnom doručení faxovej objednávky dodávateľovi a v prípade e-mailového zasielania objednávok sa bude považovať za termín doručenia objednávky potvrdenie o prečítaní e-mailu dodávateľom.

**11. Miesto dodania**

SÚSCCH, a.s., Cesta k nemocnici 1, 974 01 Banská Bystrica

**12. Časti (táto zákazka sa delí na časti áno(nie)**

Nie.

Požaduje sa predloženie ponuky na všetky položky predmetu zákazky.

**13. Elektronická aukcia**

Nepoužije sa

**14. Záverečné ustanovenia**

14.1 Dodávateľ predložením svojej ponuky potvrdzuje, že predmet zákazky, v čase lehoty na predkladanie ponuky, spĺňa príslušné štátne normy pre textílie (STN EN ISO 105-C06:2010-09 (80 0123), STN EN 20105-N01, STN EN ISO 5077:2008-08 (80 0822) a má potrebné certifikáty kvality a zdravotnej nezávadnosti (Certifikát OEKO-TEX Standard 100).

14.2 Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods.7 písm. b) ZVO podať námietky.

14.3 Verejný obstarávateľ si vyhradzuje právo súťaž zrušiť resp. neprijať ani jednu z predložených cenových ponúk.

14.4 Verejný obstarávateľ si vyhradzuje právo nehodnotiť cenové ponuky obdržané po uplynutí lehoty na predkladanie ponúk.

Ing. Anna Golianová, v. r.

odborný referent vereného obstarávania

**Prílohy výzvy:**

Príloha č.1 – cenová ponuka

Príloha č.2 – špecifikácia predmetu zákazky

Príloha č.3 – čestné vyhlásenie podľa §32 ods. 1 písm. f) ZVO